google/wiki40b huggingface dataset:
मोनेग्रोस रेगिस्तान

मोनेग्रोस रेगिस्तान (स्पेनी: Desierto de los Monegros, अंग्रेज़ी: Monegros Desert) पूर्वोत्तरी स्पेन के [आरागोन]] क्षेत्र में स्थित एक अर्ध-मरुभूमि है। यह यूरोप के बहुत कम रेगिस्तानों में से एक है। प्रशासनिक रूप से यह स्पेन के ज़ारागोज़ा (Zaragoza) व उएस्का (Huesca) प्रान्तों में फैला हुआ है।
बाबा गुरमुख सिंह

बाबा गुरमुख सिंह (1888 – 13 मार्च, 1977) एक ग़दर क्रांतिकारी और एक सिख नेता थे.

जीवनी

बाबा गुरमुख सिंह लुधियाना जिले के ललतों खुर्द में पैदा हुए थे। उन्होंने लुधियाना के एक चर्च मिशन स्कूल में मैट्रिक तक पढ़ाई की और कर्तार सिंह सराभा के एक स्कूल के साथी थे। उन्होंने सेना में शामिल होने का प्रयास किया, लेकिन मेडिकल कारणों के कारण उन्हें शामिल नहीं किया जा सका। 

कोमागाटा मारू

1914 में वह कनाडा जाने के लिए एक जापानी फर्म से किराए पर लिया गए जहाज कोमागाटा मारू पर चढ़े। हांगकांग में, उसे कनाडाई सरकार द्वारा लगाए गए नए प्रतिबंधों के बारे में पता चला। कनाडा पहुंचने पर, यात्रियों को उतरने की अनुमति नहीं थी, और उन्हें भारत लौटना पड़ा। कोलकात्ता के बजबज घाट पर जहाज,से उतरने के बाद यात्रियों और स्थानीय पुलिस के बीच एक संघर्ष हुआ। गुरमुख सिंह बच गए किन्तु उन्हें तीन दिन बाद गिरफ्तार कर लिया गया और अलीपुर जेल में कैद किया गया। तीन महीने बाद, उन्हें पंजाब लाया गया।
भंवाल माता

इतिहास

मंदिर प्रांगण में प्राप्त शिलालेख के अनुसार मंदिर का निर्माण विक्रम संवत १११९ में हुआ था। एक अन्य मान्यता के अनुसार वि॰सं॰ ३५० माघ बड़ी एकादशी को हुआ था। मंदिर प्राचीन हिन्दू स्थापत्य कला के अनुसार तराशे गए पत्थरों को आपस में जोड़ कर बनाया गया था। सीमेंट जैसे तत्वों का उपयोग नहीं किया गया था। मंदिर के चारों और देवी-देवताओं की सुन्दर प्रतिमाएं व कारीगरी की गई है।
मंदिर के ऊपरी भाग में गुप्त कक्ष बनाया गया था, जिसे गुफा भी कहा जाता है। इसके द्वार को बंद करने के लिए भारी पत्थर का उपयोग होता था।

प्रचलित कथा

भंवाल माँ प्राचीन समय में भंवालगढ़ गाँव (ज़िला नागौर) में एक खेजड़ी के पेड़ के नीचे पृथ्वी से स्वयं प्रकट हुईं थी एसा माना जाता है। इस स्थान पर डाकुओं के एक दल को राजा की फौज ने घेर लिया था। मृत्यु को निकट देख उन्होंने मां को याद किया। माँ ने अपने प्रताप से डाकुओं को भेड़-बकरी के झुंड में बदल दिया। इस प्रकार डाकुओं के प्राण बच गए, और उन्होंने मंदिर का निर्माण करवाया था एसी लोककथा है।

पूजन विधि

मंदिर में दो प्रतिमाएँ स्थापित हैं, बांयी ओर कालका माता तथा दायीं ओर ब्रह्माणी माता। ब्रह्माणी देवी को यहाँ फल या मिठाई आदि का प्रसाद अर्पित किया जाता है लेकिन माँ काली को उनके भक्त ढाई प्याला मदिरा चढ़ाते हैं।

कैसे पहुंचे

भंवाल अथवा भुवाल जैतारण- मेड़ता मार्ग पर स्थित है। निकट का रेलवे स्टेशन मेड़तारोड़ है। यहाँ से किराए के वाहन उपलब्ध रहते है।

ठहरने की व्यवस्था

यात्रियों के विश्राम, भोजन व ठहरने हेतु बैंगाणी समुदाय द्वारा निर्मित धर्मशाला मंदिर के निकट ही स्थित है।
वृक्ष विचरण

वृक्ष विचरण (arboreal locomotion) जानवरों के वृक्षों पर चढ़ने या चढ़कर वृक्ष-से-वृक्ष घूमने को कहते हैं। कई प्राणी पेड़ों पर आहार प्राप्त करने या छुपाने, वन-फ़र्श पर घूम रहे परभक्षियों से बचने, ऊँचाई से वन के बड़े क्षेत्र पर ग्रास या परभक्षियों पर दृष्टि डालने या प्रजनन में अपनी संतान अथवा अंडों को सुरक्षित रखने के लिये चढ़ जाते हैं। कुछ जानवर अपना पूरा या अधिकांश जीवन ही पेड़ों पर व्यतीत करने वाले वृक्षवासी होते हैं।
संरचनात्मक जीवविज्ञान

संरचनात्मक जीवविज्ञान (structural biology) आणविक जीवविज्ञान, जीवरसायन और जैवभौतिकी की एक शाखा है जिसमें प्रोटीन जैसे वृहदणुओं के ढांचों का अध्ययन किया जाता है। इसमें इन ढांचों की उत्पत्ति का कारणों और ढांचों में परिवर्तन से उन अणुओं की क्रियाओं पर प्रभाव का अध्ययन किया जाता है। जीवविज्ञान में यह वृहदणु बहुत महत्व रखते हैं क्योंकि कोशिकाओं के अधिकतर कार्य वही करते हैं और इन कार्यों के लिए उनका विशेष आकारों व ढांचों को अपना लेना अत्यंत ज़रूरी होता है।
दण्ड

राजा, राज्य और छत्र की शक्ति और संप्रभुता का द्योतक और किसी अपराधी को उसके अपराध के निमित्त दी गयी सजा को दण्ड कहते हैं। एक दूसरे सन्दर्भ में, राजनीतिशास्त्र के चार उपायों - साम, दाम, दंड और भेद में एक उपाय। दण्ड का शाब्दिक अर्थ 'डण्डा' (छड़ी) है जिससे किसी को पीटा जाता है।

हिन्दू धर्म में दण्ड का संस्कारगत अर्थ

संस्कारगत क्षेत्र में मुख्य रूप से ब्रह्मचारी विद्यार्थी के द्वारा धारण किए जानेवाले दंड (छडी) का उल्लेख किया जा सकता है। गृह्यसूत्रों, स्मृतियों, उनकी टीकाओं, वृहत्संहिता तथा साधारणतया धर्मशास्त्र के अन्य ग्रंथों में तत्संबंधी विशद विवरण मिलते हैं। तदनुसार ब्राह्मण, क्षत्रिय और वैश्य बालक भिन्न भिन्न अवस्थाओं में जब आचार्य के द्वारा यज्ञविधि से उपनयन संस्कार से संस्कृत होते हैं तो उन्हें सौम्यदर्शन और अनुद्वेगकर दण्ड भी धारण करने होते हैं। शास्त्रगत विधान और परंपरागत मान्यताएँ ये हैं कि ब्राह्मण बालक केशांतपर्यंत विल्वदंड, क्षत्रिय बालक ललाटपर्यंत पलाशदंड और वैश्यबालक नासिकापर्यंत उदुंबर (गूलर) का दंड धारण करें (मनुस्मृति, द्वितीय, 45-47; वृहत्संहिता, 72.3-4)।

मनुस्मृति में दण्ड

दण्ड के बारे में मनुस्मृति में बहुत बातें कही गईं हैं। मनु कहते हैं कि जो दण्ड है वही राजा, वही न्याय का प्रचारकर्त्ता और सब का शासनकर्त्ता, वही चार वर्ण और आश्रमों के धर्म का प्रतिभू अर्थात् जामिन है। वही राजा व दण्ड प्रजा का शासनकर्त्ता, सब प्रजा का रक्षक, सोते हुए प्रजास्थ मनुष्यों में जागता है, इसी लिये बुद्धिमान लोग दण्ड ही को धर्म कहते हैं। यदि राजा दण्ड को अच्छे प्रकार विचार से धारण करे तो वह सब प्रजा को आनन्दित कर देता है और जो विना विचारे चलाया जाय तो सब ओर से राजा का विनाश कर देता है। विना दण्ड के सब वर्ण अर्थात् प्रजा दूषित और सब मर्यादा छिन्न-भिन्न हो जाती है। दण्ड के यथावत् न होने से सब लोगों का राजा व राज्य व्यवस्था के विरुद्ध प्रकोप हो सकता है। यह भी कहा है कि दण्ड बड़ा तेजोमय है जिसे अविद्वान् व अधर्मात्मा धारण नहीं कर सकता। तब ऐसी स्थिति में वह दण्ड धर्म से रहित राजा व उसके कुटुम्ब का ही नाश कर देता है। यह भी कहा गया है कि जो राजा विद्या, सुशिक्षा से रहित, विषयों में आसक्त व मूढ़ है, वह न्याय से दण्ड को चलाने में समर्थ कभी नहीं हो सकता।
इली नदी

नाम

इली नदी का नाम महमूद काश्गरी के मशहूर 'दीवान-उ-लुग़ात​-उत-तुर्क' (तुर्की भाषाओँ का शब्दकोष) में मिलता है। इसमें उन्होंने इसे कुछ इस तरह दर्ज किया था: 'इली, एक नदी का नाम, जिसके किनारे यग़मा, तोख़सी और चिगलिग​ क़बीले बसते हैं और जिसे तुर्की देश अपना जेहून (आमू दरिया) समझते हैं'। इस से उनका मतलब था की जिस तरह मध्य एशिया के अन्य भाग में आमू दरिया को बहुत अहमियत दी जाती है उसी तरह इली नदी तुर्क लोगों के लिए है। सम्भव है कि नदी का नाम उईग़ुर भाषा के 'इल' शब्द से हो जिसका मतलब '(मछली पकड़ने वाला) काँटा' होता है। यह नाम नदी के आकार के ऊपर आधारित हो सकता है।
पूजा ढींगरा

पूजा ढींगरा (जन्म 1986) एक भारतीय पेस्ट्री शेफ और व्यवसायी है। वह भारत में पहली बार मैकरून स्टोर सहित, मुंबई में मैक्रून बेकरी चेन ली 15 पटिसेरी के मालिक हैं। 
ढींगरा गैस्ट्रोनोमी में रुचि रखते एक परिवार में पैदा हुई थी। उसके पिता और उसके बड़े भाई दोनों रेस्तरां मालिक हैं। जवानी में ही ढींगरा ने अपनी मां से पेस्ट्री पकाने की कला सीख ली।  उसने पहले 2004 में मुंबई में कानून का अध्ययन किया और फिर भिन्न करियर आजमाने के लिए स्विट्जरलैंड के ले बुवेरेट में सीज़र रिट्ज स्कूल में आतिथ्य और प्रबंधन पाठ्यक्रम करने के लिए चली गई। तीन साल बाद, उसने पेरिस में ले कॉर्डन ब्लू में प्रशिक्षण शुरू किया। वहां उसने पियरे हेमेरी के पेटिसरीज़ में से एक में एक मकाका देखा। अपना कोर्स पूरा करने के बाद, ढींगरा मुंबई लौट आई और मार्च 2010 में अपना पहला स्टोर खोला।2016 में ढींगरा ने दक्षिण मुंबई में ले15 कैफे नामक एक नया स्टोर खोलते हुएअपने उद्यम का विस्तार किया। जबकि फ्रांसीसी महिलाओं के नाम पर हस्ताक्षर डेसर्ट प्रदर्शित किए जाएंगे, कैफे के मेनू में सरल, ज़ाएकेदार भोजन मुख्य कोर्स व्यंजन शामिल हैं। 
जब उसने 2010 में अपना मुंबई कारोबार खोला, तो उसके पास केवल दो कर्मचारियों का स्टाफ़ था। अक्टूबर 2014 तक, उनके पास 42 कर्मचारी थे। उसकी महत्वाकांक्षा पूरे भारत में कुछ 20 पेस्ट्री प्रतिष्ठानों को खोलना है।
वह एक सर्वश्रेष्ठ बिक्री (भारत में) पाककला पुस्तक के लेखक भी हैं।
ग्लीज़ ४४५

वॉयेजर प्रथम यान

१९७७ में अमेरिकी अंतरिक्ष अनुसंधान संस्था नासा द्वारा छोड़ा गया वॉयेजर प्रथम यान वर्तमान से लगभग ४०,००० सालों बाद ग्लीज़ ४४५ तारे से लगभग १.६ प्रकाश वर्ष की दूरी से गुज़रेगा। इस काल में यह तारा स्वयं भी हमारी ओर तेज़ गति से आ रहा है और जब वॉयेजर प्रथम इस के पास से निकलेगा उस समय यह तारा हमारे सूरज से लगभग ३.४५ प्रकाश वर्षों की दूरी पर होगा। इतने पास होने के बावजूद भी इस तारे की चमक पृथ्वी की सतह से बिना दूरबीन के देखे जाने के लिए पार्याप्त नहीं होगी।
२०६१ ईसा पूर्व

२०६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वैशाख शुक्ल अष्टमी

वैशाख शुक्ल अष्टमी भारतीय पंचांग  के अनुसार द्वितीय माह की आठवी तिथि है, वर्षान्त में अभी ३२२ तिथियाँ अवशिष्ट हैं।
हाइपरसॉनिक

एयरोडायनामिक्स में हाइपरसॉनिक गति वह गति है जो बहुत ज्यादा सुपरसॉनिक है। 1970 से इस शब्द को सामान्यतः 5 मैक या उससे अधिक गति के लिए प्रयोग किया जाता है।
सटीक मैक संख्या जिसपर विमान उड़ान भरता है वह अलग-अलग होती है क्योंकि प्रत्येक यान में मैक 5 की गति पर अनेक भौतिक और रासायनिक बदलाव होते हैं। हाइपरसॉनिक को अलग प्रकार से ऐसे भी परिभाषित किया जाता है जब रैमजेट शुद्ध थ्रस्ट पैदा नहीं करता।
संजय कपूर

संजय कपूर हिन्दी फ़िल्मों के एक अभिनेता हैं।
चलो इश्क़ लड़ाएं

संक्षेप

प्रसिद्ध परन्तु अकेली अभिनेत्री सपना पृथक जीवनयापन करती है। शराब के नशे में एक दिन वह पप्पू नमक एक युवक को अपनी कार से टक्क्र मार देती है, जो ठीक होने पर उसे बताता है कि वह सपना का फैन है, और उसके लिए कुछ भी करने को तैयार है। सपना उसे अपने प्रेमी, राहुल का वध करने का काम सौंपती है, जिसके लिए पप्पू तुरंत राज़ी हो जाता है, लेकिन बदले में सपना को भी पप्पू की दादी की हत्या करनी होती है। पप्पू राहुल को मार देता है, और फिर सपना भी कोकीभाई के साथ उसकी दादी को मारने निकल पड़ती है। एसीपी कामत राहुल के अचानक गायब होने की छानबीन करता है, और इसी क्रम में उसे पप्पू पर शक होता है। पप्पू को, दूसरी तरफ, ये पता चलता है कि उसकी दादी ने अपनी सारी सम्पत्ति अपनी मृत्यु के बाद पप्पू के नाम कर दी है। इसी समय, सपना को खबर लगती है कि राहुल अभी जीवित है, और पप्पू पुलिस का आदमी है, जब एक ब्लैकमेलर उसे फ़ोन करके ५ करोड़ रूपये की फिरौती की मांग करता है। कामत का सहायक तुरंत समझ जाता है कि इसके पीछे कामत का हाथ है, और पप्पू को लेकर तुरंत सपना के पास जाता है। वहां एक लड़ाई होती है, लेकिन पप्पू की दादी सही समय पर आकर सभी गुंडों को मार भगाती है, और फिर पप्पू एसीपी को भी पीट देता है। पप्पू इसके बाद एक थिएटर में सपना के पास जाता है, और अपनी भावनाएं सुनील शेट्टी के सामने जाहिर करता है, जो उसे अंदर सपना के पास ले जाते हैं। सपना पप्पू को अपना लेती है।
दैव विवाह

भविष्य पुराण में जगतपिता ब्रह्मा के अनुसार विवाह आठ प्रकार के होते हैं यज्ञ में  सम्यक प्रकार से कर्म करते हुए रित्विज को अलंकृत कर कन्या देने को "दैव विवाह" कहते हैं। दैव विवाह से उत्पन्न पुत्र सात पीढ़ी आगे तथा सात पीढ़ी पीछे इस प्रकार १४ पीढ़ियों का उद्धार करने वाला होता है।
जय पाण्डेय
२००० अमरीकी ओपन टेनिस प्रतियोगिता

पुरुष एकल

मराट साफिन ने  पीट सेमप्रास को 64 63 63 से हराया।

पुरुष युगल

लियेटन हेविट /  मैक्स मिरन्यी ने  ऐलिस फरेरा /  रिक लीच को 64 57 76 से हराया।

महिला एकल

वीनस विलियम्स ने  लिंडसे डेवनपोर्ट को 64 75 से हराया।
हुरूहुरी

वायुमार्ग

हुरुहुरी का निकटतम एयरपोर्ट वाराणसी का लाल बहादुर शास्त्री एअरपोर्ट (बाबतपुर एयरपोर्ट) है, जो यहां से 37 कि॰मी॰ की दूरी पर है। एअरपोर्ट, राष्ट्रीय राजमार्ग संख्या ५६ पर है और यात्रा में औसतन ५5 मिनट का समय लगता है।

सड़क मार्ग

हुरुहुरी आसपास के अनेक शहरों से सड़क मार्ग से जुड़ा हुआ है। वाराणसी, इलाहाबाद, गाजीपुर, लखनऊ, गोरखपुर, आजमगढ़, सुल्तानपुर आदि शहरों के लिये केराकत से नियमित बस सेवाएं उपलब्ध है।

निवासी

इस गांव में लगभग हर जाति के लोग प्यार और सदभावना से रहते है,|वैसे ये गांव सूर्यवंशी राजपूतो का गांव है,लेकिन कुछ और प्रमुख जातिया निम्न है जैसे-ब्राम्हण,श्रीवास्तव,चमार,यादव,भर,मौर्या इत्यादि| कुछ नाम प्रमुख है जैसे-बृजेश सिंह ,सुलभ,शिवकमल मौर्या,मदन मौर्या|
सीरिलिक लिपि

परया भाषा

हिन्दी से मिलती-जुलती तजकिस्तान और उज़बेकिस्तान (सुरख़ानदरिया प्रान्त) के कुछ भागों में बोली जाने वाली परया भाषा (Парья язык) भी सिरिलिक लिपि में लिखी जाती है।

इतिहास

सन 1863 ई. में दो भाई किरील्ल और मेफोदी ने पुरानी स्लाव वर्णमाला का निर्माण किया। यह पुरानी ग्रीक वर्णमाला के आधार पर बनाई गई थी। पुरानी स्लाव वर्णमाला में 43 वर्ण थे। सिरिलिक में ग्रीक वर्णमाला के सब वर्ण सम्मिलित हैं। इसके सिवा इसमें यहूदी, ब्राह्मी की वर्णमाला के भी कुछ वर्ण हैं।
आधुनिक रूसी वर्णमाला में 33 वर्ण हैं – 10 स्वर और 23 व्यंजन। आधुनिक रूसी वर्णमाला का मानकीकरण करने के लिए उसमें बहुत सुधार किए गए थे। ये सुधार वर्णों की संख्या कम करने के लिए किए गए थे। अंतिम लिपि सुधार सन 1918 ई. में किया गया था।
२९६६ ईसा पूर्व

२९६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनजाना अनजानी

कहानी

यह कहानी आकाश (रणबीर कपूर) और कियारा (प्रियंका चोपड़ा) की है। आकाश बैंक से 120 करोड़ रुपये शेयर बाजार में लगाने के लिए लेता है, लेकिन उसका सारा पैसे डूब जाता है। इस कारण उसके पास केवल आत्महत्या के अलावा कोई विकल्प नहीं होता। वहीं कियारा को कुनाल (ज़ायेद खान) धोका दे देता है, जिससे वह भी आत्महत्या करने का सोचती है। पर दोनों ही गलती से बच जाते है और चिकित्सालय पहुँच जाते हैं। इसके बाद भी वह बार-बार आत्महत्या का प्रयास करते रहते हैं। लेकिन हर बार विफल हो जाते है।
रघुवीर नारायण

रघुवीर नारायण (३१ अक्टूबर १८८४ - १ जनवरी १९५५) हिन्दी साहित्यकार तथा भारतीय स्वतंत्रता संग्राम के सेनानी थे। उनके द्वारा रचित 'बटोहिया' नामक भोजपुरी राष्टीय गीत को पूर्वी भारत में “वन्दे मातरम्” के बराबर सम्मान मिला। जन-जागरण गीत की तरह गाया जाने वाला यह गीत पूर्वी लोकधुन में लिखा गाया है।

जीवन परिचय

रघुवीर नारायण का जन्म बिहार के सारण जिले के दहियावां गाँव में हुआ था। उनके पिताजी का नाम जगदेव नारायण था। 
उनकी विद्यालयी शिक्षा जिला विद्यालय, छपरा में हुई। उन्होने पटना कॉलेज से प्रतिष्ठा के साथ स्नातक किया। १९४० के बाद उन्होने पूर्ण संन्यासी जीवन जिया।

बटोहिया

सुंदर सुभूमि भैया भारत के देसवा से
मोरे प्राण बसे हिम-खोह रे बटोहिया |
एक द्वार घेरे रामा हिम-कोतवलवा से
तीन द्वार सिंधु घहरावे रे बटोहिया||
जाहु-जाहु भैया रे बटोही हिंद देखी आउ
जहवां कुहुंकी कोइली बोले रे बटोहिया|
पवन सुगंध मंद अगर चंदनवां से
कामिनी बिरह-राग गावे रे बटोहिया||
बिपिन अगम घन सघन बगन बीच
चंपक कुसुम रंग देबे रे बटोहिया |
द्रुम बट पीपल कदंब नींब आम वॄ‌छ
केतकी गुलाब फूल फूले रे बटोहिया||
तोता तुती बोले रामा बोले भेंगरजवा से
पपिहा के पी-पी जिया साले रे बटोहिया |
सुंदर सुभूमि भैया भारत के देसवा से
मोरे प्रान बसे गंगा धार रे बटोहिया||
गंगा रे जमुनवा के झिलमिल पनियां से
सरजू झमकी लहरावे रे बटोहिया |
ब्रह्मपुत्र पंचनद घहरत निसि दिन
सोनभद्र मीठे स्वर गावे रे बटोहिया||
उपर अनेक नदी उमड़ी घूमड़ी नाचे
जुगन के जदुआ जगावे रे बटोहिया |
आगरा प्रयाग काशी दिल्ली कलकतवा से
मोरे प्रान बसे सरजू तीर रे बटोहिया||
जाउ-जाउ भैया रे बटोही हिंद देखी आउ
जहां ऋषि चारो बेद गावे रे बटोहिया |
सीता के बीमल जस राम जस कॄष्ण जस
मोरे बाप-दादा के कहानी रे बटोहिया||
ब्यास बालमीक ऋषि गौतम कपिलदेव
सूतल अमर के जगावे रे बटोहिया|
रामानुज-रामानंद न्यारी-प्यारी रूपकला
ब्रह्म सुख बन के भंवर रे बटोहिया||
नानक कबीर गौर संकर श्रीरामकॄष्ण
अलख के गतिया बतावे रे बटोहिया |
बिद्यापति कालीदास सूर जयदेव कवि
तुलसी के सरल कहानी रे बटोहिया ||
जाउ-जाउ भैया रे बटोही हिंद देखि आउ
जहां सुख झूले धान खेत रे बटोहिया |
बुद्धदेव पॄथु बिक्रमा्रजुन सिवाजी के
फिरि-फिरि हिय सुध आवे रे बटोहिया ||
अपर प्रदेस देस सुभग सुघर बेस
मोरे हिंद जग के निचोड़ रे बटोहिया|
सुंदर सुभूमि भैया भारत के भूमि जेही
जन ‘रघुबीर’ सिर नावे रे बटोहिया||
सांता आना का गिरजाघर

सांता आना का गिरजाघर (स्पेनी भाषा में: Ermita de Santa Ana) स्पेन के कादिज़ प्रान्त में स्थित है। यह उसी नाम की पहाड़ी पर शहर के उच्चतम भाग पर स्थित है। इस गिरजाघर का आकार कादिज़ ही के एक वास्तुकार तोरकुआतो कायोन ने दो भाई फ़्रान्सिसको दे पौला और जोसे मानजोन की पहल पर किया था। जगह चूँकि एक रणनीतिक सुविधाजनक मोरचा के रूप में थी इसलिए सेना से अनुमति प्राप्त करने के बाद निर्माण 1772 और 1774 के बीच हुआ था। यह इमारत बाइज़ेन्टाइन शैली में निर्मित है। यह गिरघर हर मंगल वार्षिक रूप से जुलाई 26 को खुलता है जो कि सांता आना पर समर्पित एक त्योहार का दिन है।
जाभ्रा सॉफ्टवेयर

जाभ्रा सॉफ्टवेयर नीदरलैण्ड के एक सॉफ्टवेयर कम्पनी हैं।
जाखड़

जाखड़ एक जाट गोत्र है।
ऐश्वर्या राय बच्चन

जीवन

ऐश्वर्या राय का जन्म १ नवम्बर १९७३ को मैंगलूर, कर्नाटक में हुआ था। ऐश्वर्या के पिता का नाम कृष्णराज राय जो पेशे से मरीन इंजीनियर है और माता का नाम वृंदा राय है जो एक लेखक हैं। उनका एक बडा़ भाई है जिसका नाम आदित्य राय है।
ऐश्वर्या राय की मातृ-भाषा तुलु है, इसके अलावा उन्हें कन्नड़, हिन्दी, मराठी, अंग्रेजी और तमिल भाषाओं का भी ज्ञान है। ऐश्वर्या राय की प्रारंभिक शिक्षा (कक्षा ७ तक) हैदराबाद, आंध्र प्रदेश में हुई। बाद में उनका परिवार मुंबई आकर बस गया। मुंबई में उन्होने शांता-क्रूज स्थित आर्य विद्या मंदिर और बाद में डी जी रुपारेल कालेज कॉलेज, माटूंगा में पढा़ई की। पढा़ई के साथ-साथ उन्हें मॉडलिंग के भी प्रस्ताव आते रहे और उन्होने में मॉडलिंग भी की।
उनको मॉडलिंग का पहला प्रस्ताव उन्हेंकैमलिन कंपनी की ओर से तब मिला जब वो नवीं कक्षा की छात्रा थीं। इसके बाद वो कोक, फूजी और पेप्सी के विज्ञापन में दिखीं। और १९९४ में मिस वर्ल्ड बनने के बाद उनकी माँग काफी बढी़ और उन्हें कई फिल्मों के प्रस्ताव मिले।

फिल्मी जीवन

उनकी पहली फिल्म इरुवर तमिल में बनी जिसे मणिरत्नम ने निर्देशित किया। 2000 में राजीव मेनन द्वारा बनी एक फिल्म कंडूकोंडिन कंडूकोंडिन काफी मशहूर हुई। हिन्दी में उनकी पहली फिल्म और प्यार हो गया थी, हिन्दी फिल्मों में उनका सिक्का संजय लीला भंसाली द्वारा बनायी गयी फिल्म हम दिल दे चुके सनम से जमा और तब से उनकी फिल्में ज्यादातर हिन्दी में ही बनी। 2002 में संजय लीला भंसाली द्वारा बनाई फिल्म देवदास में भी उन्होने काम किया। इसके अलवा उन्होंने कुछ बांग्ला फिल्में की हैं। सन 2004 में ही पहली बार उन्होंने गुरिंदर चड्ढा की एक अंग्रेजी फिल्म ब्राइड ऐंड प्रेज्यूडिस में काम किया। 2006 में उनकी प्रमुख फिल्मे रही मिसट्रेस ऑफ स्पाइसेस, धूम २ और उमराव जान।
आज ऐश्वर्या भारतीय सिनेमा की सबसे मँहगी अभिनेत्रियों में से एक है और भारत की सबसे धनी महिलाओं में शामिल हैं। दुनिया भर में उनके चाहने वालों ने ऐश्वर्या को समर्पित लगभग 17,000 इंटरनेट साइट बना रखे हैं और उनकी गिनती दुनिया के सबसे खूबसूरत महिलाओं में की जाती है। टाईम पत्रिका ने वर्ष 2004 में उन्हें दुनिया की सबसे प्रभावशाली महिलाओं में भी शुमार किया है

निजी जीवन

वर्ष 1999 में, राय ने बॉलीवुड सितारे सलमान ख़ान के साथ डेटिंग की, उनका सम्बन्ध मिडिया में भी तब तक छाया रहा जब तक 2001 में वो एक दूसरे से अलग नहीं हो गये। सम्बन्ध विच्छेद के कारण के रूप में राय ने खान के लिए "दुरुपयोग (मौखिक, शारीरिक और भावनात्मक), बेवफाई और अपमान के आरोप लगाये। वर्ष 2009 में टाइम्स ऑफ़ इण्डिया के एक लेख के अनुसार खान ने कभी भी उसकी पिटाई किये जाने से मना किया।: "यह सच नहीं है कि मैंने एक औरत को मारा।"
सिन्धु नदी

परिचय

सिंध नदी उत्तरी भारत की तीन बड़ी नदियों में से एक हैं। इसका उद्गम बृहद् हिमालय में कैलाश से 62.5 मील उत्तर में सेंगेखबब के स्रोतों में है। अपने उद्गम से निकलकर तिब्बती पठार की चौड़ी घाटी में से होकर, कश्मीर की सीमा को पारकर, दक्षिण पश्चिम में पाकिस्तान के रेगिस्तान और सिंचित भूभाग में बहती हुई, कराँची के दक्षिण में अरब सागर में गिरती है। इसकी पूरी लंबाई लगभग 2,000 मील है। बलतिस्तान में खाइताशो ग्राम के समीप यह जास्कार श्रेणी को पार करती हुई 10,000 फुट से अधिक गहरे महाखड्ड में, जो संसार के बड़े खड्डों में से एक हैं, बहती है। जहाँ यह गिलगिट नदी से मिलती है, वहाँ पर यह वक्र बनाती हुई दक्षिण पश्चिम की ओर झुक जाती है। अटक में यह मैदान में पहुँचकर काबुल नदी से मिलती है। सिंध नदी पहले अपने वर्तमान मुहाने से 70 मील पूर्व में स्थित कच्छ के रन में विलीन हो जाती थी, पर रन के भर जाने से नदी का मुहाना अब पश्चिम की ओर खिसक गया है।
झेलम, चिनाव, रावी, व्यास एवं सतलुज सिंध नदी की प्रमुख सहायक नदियाँ हैं। इनके अतिरिक्त गिलगिट, काबुल, स्वात, कुर्रम, टोची, गोमल, संगर आदि अन्य सहायक नदियाँ हैं। मार्च में हिम के पिघलने के कारण इसमें अचानक भयंकर बाढ़ आ जाती है। बरसात में मानसून के कारण जल का स्तर ऊँचा रहता है। पर सितंबर में जल स्तर नीचा हो जाता है और जाड़े भर नीचा ही रहता है। सतलुज एवं सिंध के संगम के पास सिंध का जल बड़े पैमाने पर सिंचाई के लिए प्रयुक्त होता है। सन्‌ 1932 में सक्खर में सिंध नदी पर लॉयड बाँध बना है जिसके द्वारा 50 लाख एकड़ भूमि की सिंचाई की जाती है। जहाँ भी सिंध नदी का जल सिंचाई के लिए उपलब्ध है, वहाँ गेहूँ की खेती का स्थान प्रमुख है और इसके अतिरिक्त कपास एवं अन्य अनाजों की भी खेती होती है तथा ढोरों के लिए चरागाह हैं। हैदराबाद (सिंध) के आगे नदी 3,00 वर्ग मील का डेल्टा बनाती है। गाद और नदी के मार्ग परिवर्तन करने के कारण नदी में नौसंचालन खतरनाक है।
सिन्धु घाटी सभ्यता (३३००-१७०० ई.पू.) विश्व की प्राचीन नदी घाटी सभ्यताओं में से एक प्रमुख सभ्यता थी।
१३६९ ईसा पूर्व

१३६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डग विधानसभा क्षेत्र (राजस्थान)

डग विधानसभा क्षेत्र राजस्थान का एक विधानसभा क्षेत्र है।
डायोमीड द्वीप

निवासी

दोनों डायोमीड टापुओं पर इनुइत जाति (एस्किमो) की युपिक (Yupik) शाखा के लोग रहा करते थे। दोनों द्वीपों में एक ही समाज था और द्वीपों के बीच शादियाँ भी होती रहती थीं। बड़े डायोमीड के उत्तर में 'कुंगा' नामक एक गाँव था जो वीरान पड़ गया था - इतिहासकार समझतें हैं कि इसका कारण शायद आकाल रहा हो। फिर भी वहाँ युपिकों की आबादी बनी रही। २०वीं सदी में सोवियत संघ और अमेरिका के बीच हो रहे शीतयुद्ध के दौरान सोवियत सरकार ने सन् १९४८ में ज़बरदस्ती बड़े डायोमीड से सभी इनुइत लोगों को हटा दिया क्योंकि वह उनके और अमेरिका के छोटे डायोमीड पर बस रहे उनके इनुइत भाइयों के बीच कोई सम्पर्क नहीं चाहते थे। इन्हें साइबेरिया की मुख्यभूमि पर चुकोत्का में ले जाया गया लेकिन इन बदली परिस्थितियों में वे सारे इनुइत परिवार ख़त्म हो गए। बड़े डायोमीड पर अब कोई स्थाई आबादी नहीं है। छोटे डायोमीड पर केवल एक ही गाँव है जो उस टापू के पश्चिमी तट पर है और जहाँ सन् २०११ में १३५ लोग बस रहे थे।
२५६९ ईसा पूर्व

२५६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जिब्राल्टर युद्ध स्मारक

इतिहास

जिब्राल्टर युद्ध स्मारक, जिसे ब्रिटिश युद्ध स्मारक के शीर्षक से भी संदर्भित किया जाता है, औबेरियन प्रायद्वीप के दक्षिणी अंत में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के पश्चिमी हिस्से में मौजूद है। स्मारक को स्पेन के होयसे पिकुइट कॅटोली द्वारा इटली के करारा शहर के संगमर्मर से तराशा गया था। इसके निर्माण के पीछे का उद्देश्य प्रथम विश्व युद्ध में शहीद हुए ब्रिटिश सैनिको को पुण्यस्मरण करना था। स्मारक का अनावरण जिब्राल्टर के राज्यपाल सर चार्ल्स मोनरो, प्रथम बैरोनेट (1860–1929) ने 27 सितम्बर 1923 को आयोजित हुए एक समारोह में किया था। इस स्मारक की शिलालेख के अनुसार इसका निर्माण जिब्राल्टर स्ट्रेट्स पेट्रोल के उन सभी अधिकारियों और नाविकों की याद में किया गया था जिन्होंने महान लड़ाई में अपने राजा और सम्राज्य के लिए अपना जीवन दे दिया था ("टू द मेमोरी ऑफ़ ऑल ऑफीसर एण्ड सीमैन ऑफ़ द जिब्राल्टर स्ट्रेट्स पेट्रोल हू गेव देयर लाइव्स फॉर देयर किंग एण्ड एम्पायर इन द ग्रेट वॉर")।
स्मारक के समीप दो रुसी बंदूकें हैं, जिन्हें क्रीमिया के युद्ध (1854–1856) के समय कब्जे में लिया गया था। यहाँ की शिलालेख बताती है कि ये चाररुसी बंदूकें, जिन्हें क्रीमिया 1854--1856 में कब्जे में लिया गया था, जिब्राल्टर को 1858 में ब्रिटिश सरकार द्वारा प्रस्तुत किया गया था ("दीस फॉर रसियन गन्स, कैप्चर्ड इन द क्रीमिया 1854--1856, वर प्रेसेंटिड टू जिब्राल्टर बाय ड ब्रिटिश गवर्नमेंट 1858")। ये चार बंदूकें जिब्राल्टर को 1858 में उसकी लड़ाई में की गई सहायता के लिए दी गईं थी। चार में से दो तोपें जिब्राल्टर बोटेनिक गार्डन्स जिसे अलमीड़ा गार्डन्स के नाम से भी जाना जाता है उसके मुख्य द्वार पर रखी हुई हैं।
प्रतिनिधित्व

प्रतिनिधित्व एक संज्ञा शब्द है जिसका अर्थ किसी रचना, तथ्य अथवा घटना का ज़िक्र करना होता है। किसी पक्ष का मत रखना अथवा किसी पक्ष से सम्बंधित चर्चा में भाग लेने को भी प्रतिनिधित्व कहते हैं।